**МОДЕЛ УГОВОРА О ЈАВНОЈ НАБАВЦИ**

**УСЛУГЕ ШТАМПАЊА РЕШЕЊА ЗА ПОРЕСКО ОДЕЉЕЊЕ, ЈН 15/25**

Закључен у Аранђеловцу, дана \*\*.\*\*. 2025. године, између:

* 1. Општинске управе општине Аранђеловац, са седиштем у Аранђеловцу, Венац слободе 10, ПИБ:101486788, матични број 07184549, коју заступа начелник општинске управе Негослав Петронијевић, дипл. правник, у даљем тексту Наручилац,
  2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_\_\_\_, отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Испоручилац, који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, као чланом групе/ подизвођачем.

Констатација: Уговор се закључује на основу Одлуке о додели уговора бр.\*\*\*\*\* од \*\*.\*\*.2025. године, а по спроведеном отвореном поступку јавне набавке у складу са Законом о јавним набавкама („Службени гласник РС“, број 91/19 и 92/2023).

**Члан 1.**

Предмет уговора је сукцесивна набавка услуге штамања решења за пореско одељење, број ЈН бр. 15/25.

**Члан 2.**

Предмет уговора из члана 1. ближе је одређен усвојеном понудом Испоручиоца број \*\*\* од \*\*.\*\*.2025. године, која је саставни део овог уговора.

Испоручилац се обавезује да реализује овај уговор у складу са начелом доброг привредника.

**Члан 3.**

Уговорне стране утврђују да цена за извршену услугу из члана 1. Уговора износи укупно \_\_\_\_\_\_\_\_\_\_\_\_\_РСД без ПДВ-а, односно \_\_\_\_\_\_\_\_\_\_\_\_ РСДса ПДВ-ом, а добијена је на основу јединичних цена из понуде Испоручиоца које су фиксне и не могу се накнадно мењати.

Изузетно се може променити само уколико дође до промене цена на тржишту, и то на основу претходне писмене сагласности Наручиоца, на писмени захтев за промену цена, али не више од стопе раста потрошачких цена за период важења уговора, према објављеним подацима Републичког завода за статистику.

Ценом из става 1. овог члана нису обухваћени трошкови пријема, преноса и уручења поштанских пошиљака.

Члан 4.

Наручилац и Испоручилац су сагласни да је плаћање сукцесивно у року од 45 (четрдесет пет) данаод дана пријема фактуре.

**Члан 5.**

Испоручилац се обавезује да при потписивању овог уговора Наручиоцу достави средства финансијског обезбеђења за добро извршење посла, и то: регистровану бланко сопствену меницу, картон депонованих потписа и менично овлашћење на 5% вредности уговора без ПДВ-а у корист Наручиоца. Средство финансијског обезбеђења за добро извршење посла мора да важи најмање пет дана дуже од истека рока уговора. Наручилац може реализовати средство обезбеђења за добро извршење посла у случају да Испоручилац не изврши своје обавезе у роковима и на начин предвиђен уговором. Поднето средство финансијског обезбеђења не може да садржи додатне услове за исплату, краће рокове, мањи износ или промењену месну надлежност за решавање спорова.

**Члан 6.**

Наручилац ће податке неопходне за послове штампе и припреме поштанских пошиљака у уговореном формату електронским путем доставити Испоручиоцу сваког радног дана, најкасније до 09.00 часова у времену од дана закључења Уговора па до дана завршетка посла.

Стране уговорнице су се сагласиле да ће накнадним споразумима одређивати рокове испоруке, за сваку наруџбину посебно, у складу са потребама Наручиоца и могућностима Пружаоца услуга, у складу са Законом за време трајања уговора.

Члан 7.

Уколико испоручилац својом кривицом не изврши испоруку уговорених добара у уговореном року, платиће наручиоцу на име уговорене казне износ од 2 промила од уговорене цене добара која касне са испоруком, за сваки дан закашњења односно прекорачења рока, а највише до 5% од укупно уговорене цене добара (без ПДВ-а).

Наручилац има право да наплати уговорну казну испостављањем књижне ноте за умањење фактуре од стране Испоручиоца на име уговорне казне.

Наручилац је овлашћен да у случају доцње испоручиоца у испоруци уговорених добара наплати средство финансијског обезбеђења за добро извршење посла и да пун износ штете настале због закашњења испоручиоца са испоруком уговорених добара наплати по правилима Закона о облигационим односима.

**Члан 8.**

Добра која се испоручују морају бити направљена од материјала који мора имати сертификате квалитета и атесте који се захтевају по важећим прописима и мерама за послове те врсте.

**Члан 9.**

Приликом примопредаје, Наручилац је дужан да испоручена добра на уобичајени начин прегледа и да своје примедбе о видљивим недостацима писаним путем одмах саопшти Испоручиоцу.

Ако се након примопредаје покаже неки недостатак који се није могао открити уобичајеним прегледом, Наручилац је дужан да о том недостатку писаним путем обавести Испоручиоца у року од 8 (осам) дана од дана када је открио недостатак.

У случају да је Испоручилац знао или морао знати за недостатке, Наручилац има право да се на те недостатке позове и када није извршио своју обавезу да добра прегледа, односно да благовремено обавести Испоручиоца о уоченом недостатку.

У случајевима из става 2 и 3 овог члана Наручилац има право да захтева од Испоручиоца да отклони недостатак или да му преда друго добро без недостатака (испуњење уговора).

Ако Наручилац не добије испуњење уговора у року од 7 (седам) дана од дана пријема захтева за испуњење уговора из претходног става овог члана, Наручилац има право да раскине овај уговор, о чему писаним путем обавештава Испоручиоца.

Наручилац може раскинути уговор ако је претходно оставио Испоручиоцу накнадни примерени рок за испуњење уговора, који не може бити дужи од 5 дана од дана пријема обавештења из става 5 овог члана.

Наручилац може да раскине уговор и наплати средство финансијског обезбеђења за добро извршење посла и без остављања накнадног рока, ако га је Испоручилац обавестио да неће да испуни уговор, односно када је очигледно да Испоручилац неће да испуни уговор, односно када је очигледно да Испоручилац неће моћи да испуни уговор ни у накнадном року.

**Члан 10.**

За потребе овог уговора случајем више силе на страни Испоручиоца односно на страни Наручиоца, сматраће се догађај који је ван контроле Испоручиоца односно Наручиоца и који ни са највећом пажњом доброг привредника није могао да се предвиди и није могао да се избегне разумном радњом, а није у питању кривица или нехат или пропуштање дужне пажње од стране Испоручиоца, односно Наручиоца.

Виша сила из става 1 овог члана може да обухвати, али није ограничена на акте власти земље Испоручиоца односно Наручиоца односно произвођача у свом сувереном својству, ратове, револуције, пожаре, поплаве, епидемије, санкције, карантин, ембарго и слично, али искључује штрајк радно ангажованих лица од стране Испоручиоца односно Наручиоца, односно произвођача.

Испоручилац је дужан да истог дана када је у складу са ставом 1 и 2 овог члана наступио случај више силе на страни Испоручиоца о наступању више силе писаним путем извести Наручиоца и настави са извршењем својих обавеза по овом уговору све док је то разумно могуће и обавезан је да тражи све разумне алтернативне начине за извршење тако да не буду ометани догађајем више силе, у противном Наручилац има право да простом писаном изјавом достављеном Испоручиоцу раскине овај уговор и наплати средство финансијског обезебеђења за добро извршење посла из члана 5 овог уговора.

Уколико случај више силе на страни Испоручиоца или страни Наручиоца траје дуже од 30 дана, Наручилац има право да простом писаном изјавом достављеном Испоручиоцу, у којој се позива на овај члан уговора, раскине овај уговор без остављања раскидног рока.

**Члан 11.**

Саставни део уговора чине:

- усвојена понуда Испоручиоца која је заведена под бр.\*\*\*\*\*\* од\*\*.\*\*\*.2025.године;

* одлука Наручиоца о додели уговора број \*\*\*\*\*\* од\*\*.\*\*\*.2025.године.

**Члан 12.**

Уговор важи 12 месеци од дана потписивања уговора.

Након истека рока на који је уговор закључен, уговор престаје да производи правно дејство.

Уколико уговор не буде реализован до његове вредности из члана 3. став 1. овог Уговора, Испоручилац нема право да тражи испуњење уговора.

Обавезе које доспевају у наредној 2026. години, биће реализоване највише до износа средстава која ће бити одобрена у тој буџетској години за ту намену.

**Члан 13.**

Испоручена добра морају испуњавати све прописане стандарде.

**Члан 14.**

Испоручилац неће набавку вршити преко Подизвођача.

*Или*

Испоручилац ће делимично извршити предметну набавку преко подизвођача у делу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести део набавке коју ће извршити подизвођач)*.

Испоручилац у потпуности одговара Наручиоцу за извршење уговорених обавеза, те и за испоручена добра од стране подизвођача, као да их је сам испоручио.

**Члан 15.**

Накнада за коришћење патената, као и одговорност за повреду заштићених права интелектуалне својине трећих лица сноси Испоручилац.

**Члан 16.**

Свака од уговорних страна може једнострано раскинути Уговор у случају када друга страна не испуњава или неблаговремено испуњава своје уговором преузете обавезе.

О својој намери да раскине уговор, уговорна страна је дужна да писменим путем обавести другу страну.

Уговор ће се сматрати раскинутим по протеку 7 (седам) календарских дана, од дана пријема писменог обавештења.

**Члан 17.**

Уговорне стране су сагласне да се потраживање из овог Уговора не може пренети на треће лице без писмене сагласности Наручиоца.

**Члан 18.**

Уговорне стране ће све евентуалне спорове који могу настати по овом уговору решавати споразумно, а у случају да се не могу договорити, уговара се надлежност Привредног суда у Kрагујевцу.

**Члан 19.**

На питања која нису регулисана овим Уговором, а која су од важности за извршење истог, примењиваће се одредбе Закона о облигационим одредбама.

**Члан 20.**

Уговорне стране сагласно констатују да су уговор разумеле, прочитале и да представља стваран израз њихове воље.

**Члан 21.**

За све што овим Уговором није посебно утврђено примењују се релевантни позитивно правни прописи.

**Члан 22.**

Све евентуалне спорове уговорне стране ће решавати споразумно. Уколико до споразума не дође, уговара се надлежност Привредног суда у Крагујевцу.

**Члан 23.**

Овај уговор ступа на снагу даном потписа свих уговорних страна.

**Члан 24.**

Овај уговор је сачињен у шест једнаких примерака, четири примерка за Наручиоца и два примерка за Испоручиоца.

**ИСПОРУЧИЛАЦ НАРУЧИЛАЦ**